Държавен вестник, бр. 85, 2012 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  85
в) осигуряване на регистрация, застрахо­
ване и годишните технически прегледи на 
моторните превозни средства; 
5. по отношение на материално-техниче­
ското осигуряване на Висшия съдебен съвет: 
а) осигурява техническото обслужване 
и поддръжка на сградния фонд на Висшия 
съдебен съвет, системите и съоръженията и 
заявява текущи строително-ремонтни работи; 
б) осигурява условията за снабдяването на 
Висшия съдебен съвет с техника, консумативи 
и обзавеждане; 
в) снабдява с почистващи препарати и 
осигурява санитарно-хигиенните условия в 
сградата на Висшия съдебен съвет; 
г) участва в годишната инвентаризация на 
движими вещи. 
Чл. 67. Дирекция „Публична комуникация 
и протокол“ осъществява дейността си, както 
следва: 
1. по отношение на публичната комуни­
кация: 
а) осигурява експертното обслужване на 
ВСС в областта на работата с медиите и об­
ществените организации; 
б) разработва и осъществява медийната 
стратегия на ВСС; 
в) осигурява провеждането на информаци­
онната политика на ВСС и координацията по 
нейното реализиране; 
г) осигурява прозрачност и публичност на 
дейността на ВСС и на неговата администра­
ция и организира нормативно установения 
достъп до информация; 
д) осъществява мониторинг на публикаци­
ите в пресата, свързани със съдебната власт, 
и ги анализира; 
е) оказва методическа помощ при изработ­
ване и провеждане на медийната им политика; 
ж) анализира ефективността на медийната 
стратегия на ВСС, изготвя периодични отчети 
за членовете на ВСС; 
з) организира, при необходимост, след 
завършване на заседание пресконференция 
(брифинг) на членовете на ВСС и информира 
по разглежданите в заседанието въпроси; 
и) поддържа архив на медийното отразяване 
на работата на ВСС; 
й) организира, обобщава, подбира и предос­
тавя периодична информация на медиите по 
въпросите от дневния ред и работата на ВСС; 
к) осигурява достъп до информация на 
медиите до работата на комисиите и адми­
нистрацията на ВСС по ред, определен с 
решение на ВСС; 
л) организира, координира и подпомага 
изявите на членовете на ВСС в средствата за 
масово осведомяване; 
м) изготвя експертни становища при учас­
тие в работни групи и срещи по международ­
ни и междуведомствени проекти, свързани с 
връзките с обществеността; 
н) при необходимост посредничи между 
ВСС или отделни негови членове при връзката 
им с други държавни и международни инсти­
туции, както и с обществени организации; 
о) подпомага представляващия ВСС при 
осъществяването на функциите му пред ме­
диите и обществените организации; 
п) представя пред медиите официални 
изявления от името на съвета след упълно­
мощаване;
2. по отношение на протоколната дейност 
на ВСС: 
а) подпомага организацията на протоколни 
представяния на членовете на ВСС; 
б) организира приема на граждани в ад­
министрацията на ВСС; 
в) изпълнява и други протоколни дейности 
по възлагане от ВСС и от главния секретар. 
Раздел IV
Служители в администрацията на Висшия 
съдебен съвет
Чл. 68. (1) Дейността на администрацията 
на ВСС се осъществява от съдебни служители 
по трудово правоотношение. 
(2) Съдебните служители в администра­
цията на ВСС осъществяват своята дейност 
в съответствие със ЗСВ, Кодекса на труда 
и нормативните актове, свързани с тях, въз 
основа на длъжностни характеристики, ут­
върдени от главния секретар. 
Чл. 69. (1) Командироването и специали­
зацията в чужбина на съдебните служители 
се извършва от главния секретар. 
(2) Командироването на служители в 
страната и ползването от тях на платен или 
неплатен отпуск се разрешава от главния 
секретар. 
Чл. 70. (1) Съдебните служители са длъж­
ни да изпълняват служебните си задължения 
безпристрастно и точно съобразно функцио­
налната и длъжностната им характеристика. 
(2) За образцово и точно изпълнение на 
служебните задължения съдебните служители 
имат право на отличия и награди в съответ­
ствие с правила, приети от ВСС. 
(3) Съдебните служители могат да образуват 
и да членуват в организации, които защитават 
професионалните им интереси. 
Чл. 71. (1) Допълнителни задължения мо­
гат да се възлагат на съдебните служители 
временно – до четиридесет и пет работни дни 
в годината при служебна необходимост. 
(2) При служебна необходимост съдебните 
служители са длъжни да изпълняват служеб­
ните си задължения извън работно време. 
(3) При изпълнение на служебните си задъл­
жения съдебните служители се легитимират 
със служебна карта с обозначени трите им 
имена и длъжност.